হিমাচলে ভয়ঙ্কর দুর্ঘটনা, ভূমিধসের তলায় বাস, মৃত ১৮

ওয়েবডেস্ক- হিমাচলে (Himachal) ভয়ঙ্কর বাস দুর্ঘটনা (Bus Accident) । আচমকা ভূমিধসে (Land Slide) চাপা পড়ে যায় বেসরকারি একটি বাসটি। মঙ্গলবার সন্ধ্যার দিকে এই ঘটনা ঘটেছে। এখনও পর্যন্ত ১৮ জনের মৃত্যুর খবর পাওয়া গিয়েছে। মৃতের সংখ্যা আরও বাড়তে পারে বলে আশঙ্কা করছে প্রশাসন। আরও যাত্রীর ভূমিধসের নীচে আটকে থাকার আশঙ্কা করা হচ্ছে। জিসিবি মেশিন দিয়ে উদ্ধার কাজ শুরু হয়েছে।

পুলিশ সূত্রে খবর, বিলাসপুরের (Bilaspur) বাল্লু সেতুর (Bhallu Bridge) কাছে বার্থিন এলাকায় হঠাৎ করে পাহাড়ের একাংশ ভেঙে পড়ে। কয়েক সেকেন্ডের মধ্যেই রাস্তায় নেমে আসে পাথরের চাঁই আর মাটির ডেলা। ওই সময় ওই রাস্তা ধরে যাচ্ছিল একটি বেসরকারি বাস। মাটি আর পাথরের নিচে চাপা পড়ে যায় বাসটি। প্রাথমিক ভাবে তিন জন যাত্রীকে ভূমিধসের নিচ থেকে বের করা সম্ভব হয়েছে। এক শিশুও রয়েছে। জীবিত অবস্থায় যাত্রীদের উদ্ধারে প্রাণপণ চেষ্টা চালিয়ে যাচ্ছে উদ্ধারকারী দল।

বিলাসপুরের ডেপুটি কমিশনার রাহুল কুমার জানিয়েছেন, দুর্ঘটনায় ১৮ জনের মৃত্যু হয়েছে। তিন জনকে জীবিত অবস্থায় উদ্ধার করা গিয়েছে। জানা গেছে বাসটিতে মোট ৩০ যাত্রী ছিল। জেসিবি ব্যবহার করে মাটি-পাথরের স্তূপ সরাচ্ছে প্রশাসনের উদ্ধারকারী দল। উদ্ধার কাজে হাত লাগিয়েছে স্থানীয়রাও। ঘটনায় আহতদের উদ্ধার করে আহতদের বিলাসপুর জেলার ঘুমারউইন কমিউনিটি স্বাস্থ্য কেন্দ্র এবং ঝান্ডুতা হাসপাতালে চিকিৎসার জন্য নিয়ে যাওয়া হচ্ছে।

পুলিশ জানিয়েছে, লাগাতার বৃষ্টিতে ভূমিধস। তার জেরে পাহাড়ি রাস্তা পিচ্ছিল হয়ে পড়েছে। ফলে দুর্ঘটনা ঘটছে। হতাহতদের সঠিক সংখ্যা ও তাঁদের শনাক্ত করার চেষ্টা করা হচ্ছে।

আরও পড়ুন- বিষাক্ত’ কফ সিরাপ খেয়ে শিশুমৃত্যু

ঘটনায় শোকস্তব্ধ প্রধানমন্ত্রী নরেন্দ্র মোদি (Narendra Modi) । মৃতদের পরিবার পিছু ২ লক্ষ টাকা ক্ষতিপূরণ ঘোষণা করা হয়েছে। প্রধানমন্ত্রীর কার্যালয় থেকে পোস্ট করা হয়েছে, “হিমাচল প্রদেশের বিলাসপুরে দুর্ঘটনায় প্রাণহানির খবরে আমি শোকাহত। এই কঠিন সময়ে ক্ষতিগ্রস্ত মানুষ এবং তাদের পরিবারের প্রতি আমার সমবেদনা। প্রতিটি নিহতের নিকটাত্মীয়কে প্রধানমন্ত্রী জাতীয় তহবিল থেকে ২ লক্ষ টাকা করে ক্ষতিপূরণ দেওয়া হবে এবং আহতদের ৫০,০০০ টাকা করে দেওয়া হবে।” ঘটনায় শোকজ্ঞাপন করেছেন রাষ্ট্রপতি দ্রোপদী মুর্মু সহ স্বরাষ্ট্রমন্ত্রী অমিত শাহ।

Bilaspur, Himachal Pradesh | At least 10 people were killed and several others injured after a private bus was hit by a landslide in the Balurghat area of Jhandhuta subdivision in Himachal Pradesh’s Bilaspur district. Excavation and rescue operations are continuing on a war… pic.twitter.com/1mlKWXCDkQ

— ANI (@ANI) October 7, 2025

রাজ্যের মুখ্যমন্ত্রী সুখবিন্দর সিং সুখু (Himachal Chief Minister Sukhvinder Singh Sukhu) ঘটনায় গভীর শোকজ্ঞাপন করে নিহত ও আহতদের পরিবারের পাশের থাকার আশ্বাস দিয়েছেন।

দেখুন আরও খবর-